
RAPORT DE SPECIALITATE
privind modificarea și completarea Regulamentului de organizare și funcționare a parcărilor publice de reşedinţă din Municipiul Alba Iulia, aprobat prin HCL nr. 412/2021 cu modificările și completările ulterioare

Prin prezentul proiect de hotărâre se propune modificarea și completarea Regulamentului de organizare și funcționare a parcărilor publice de reşedinţă din Municipiul Alba Iulia, aprobat prin HCL nr. 412/2021 cu modificările și completările ulterioare. 


Cu privire la prezentul proiect de hotărâre vă facem cunoscute următoarele :

Având în vedere situațiile practice întâlnite, referitoare la cererile de acordare a unor locuri de parcare de reședință, formulate de către persoane care au înscrise în actele de identitate atât domiciliul cât și reședința, ambele în perioadă de valabilitate, dat fiind numărul limitat al locurilor de parcare disponibile, propunem Consiliului Local spre aprobare, ca în aceste cazuri, criteriul de repartizare a locului de parcare să fie reședința solicitantului.


De asemenea, având în vedere faptul că în Municipiul Alba Iulia sunt în curs de execuție lucrările de „Reabilitare infrastructură rețea majoră de transport public urban, lotul II”, care presupun inclusiv desființarea unor locuri de parcare de reședință,  propunem Consiliului Local spre aprobare ca în cazul în care se elimină/anulează locuri de parcare deținute în baza unor abonamente valabile, din motive neimputabile utilizatorilor locurilor de parcare respective, aceștia să aibă prioritate la atribuire, în ordinea cronologică a cererii inițiale de alocare a locului de parcare, cu respectarea criteriilor prevăzute la art. 8, alin. (1) din Regulamentul de organizare și funcționare a parcărilor publice de reşedinţă din municipiul Alba Iulia aprobat prin HCL nr.412/2021, cu modificările și completările ulterioare

Având în vedere cele de mai sus, vă propunem spre dezbatere prezentul proiect de hotărâre.


La redactarea prezentului proiect de hotărâre au mai fost avute în vedere și dispozițiile art.3(1), lit.”i” și ale art.5 pct.2 lit.”j” din O.G.nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, precum și dispozițiile  art.129(2) lit.”d” coroborat cu dispozițiile art.129(7) lit.”s”, ale art.139 (3) lit.”g” şi ale art.196 (1) lit.”a” din OUG nr.57/2019 privind Codul Administrativ, Partea I,cu modificările și completările ulterioare.
Nume , prenume                                       Funcţia publică  - Departament             Semnătura        
	Avizat : Magda Florin
	Șef Serviciu – Contracte-Patrimoniu
	

	Verificat : Pripon Mihai Constantin
	Șef Birou -ECADP
	

	Întocmit: Popa Dorin Cristian
	Consilier- ECADP
	


SERVICIUL CONTRACTE, PATRIMONIU
 BIROU ELABORARE CONTRACTE SI  ADMINISTRAREA DOMENIULUI PUBLIC
Primăria Municipiului Alba Iulia, B-dul Republicii, nr. 26, Alba Iulia, Judeţul Alba

Date cu caracter personal prelucrate cu respectarea principiilor din Regulamentul (UE) 2016/679
Tel: +40 (0) 258   815 367, Fax: +40 (0) 258  812 545

Internet: www.apulum.ro, E-mail: office@apulum.ro

       Facebook: www.facebook.com/primariaalbaiulia  
